Paniquesa - Biquipedia, a enziclopedia libre

# Paniquesa

### De Biquipedia

Paniquesa Estau de conserbazión: Seguro
Paniquesa (Mustela nivalis)
Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Carnivora
Familia: | Mustelidae
Chenero: | Mustela
Espezie: | nivalis

Nomenclatura binomial
Mustela nivalis
Linnaeus, 1758

Ra Mustela ó Paniquesa, mal dita belas begadas rata paniquesa (Mustela nivalis (L., 1758), dita Comadreja en castellán y Mostela en catalán) ye un chico mamifero cariniboro d'a familia d'es mustelidos. Son es miembros més chicolons d'a familia Mustelidae, y de feito, es carniboros més chicoz d'os cuos se'n sabe.

Una paniquesa alzata.

Ras paniquesas se troban dende ro norte d'Europa, Asia y America d'o Norte (excepto Irlanda, Islandia y l'este de Canadá), ent'o norte d'Africa. también ha estato introduzida ent'a Nueba Zelanda. Ro suyo habitat més abitual ye en ra redolada de granxas, campos de lauranza y matullars.

Tién una forma corporal fineta, con coda lierga y garras curtas que li'n permeten d'aintrar-se en es cados d'as suyas presas. Ras paniquesas tienen muita fama d'animals zeriners perque enristen bestias muito més grans que eras, como per exemplo es coniellos y ras liebres. En muitos puestos d'Aragón bi ha ra creyenzia que istos animals muesan ra gorga d'as suyas presas només ta xurber-ne ra sangre, ó que cuan son aintre d'un galliner, fan muitas més amortanzas que no lis-en calen, només per bela suerte de plaguer. De totas trazas, cosa que se'n sabe d'as paniquesas ye que son exepzionalment fuertas, axils y furas per ra suya mida tan chicolona, de només 20 ó 22 cm de lonchitut, ent'o punto que popularment s'ha cullito ro suyo nome ta referir-se también ent'as personas (omes, y sobre tot, mullers) que sigan inquietas, mezquinas y de garra confiar.

En autros paises d'o mundo bi ha también expresions parellanas; per exemplo, es natius Inuit de Canadá consideran que encalzar una paniquesa ye siñal de buena suerte, y á més, ra persona que l'atrapeba abrá més exitos en ra cazera. Y astí en ra propia Europa, á l'edat meya, es filosofos penseban que només iste animal podeba amortar ro Basilisco, una creyatura mitoloxica de poders sobrenaturals, encara que ra paniquesa amortase también en ro combate.

Dos paniquesas, barallando-se.
Retrieved from "http://an.wikipedia.org../../../p/a/n/Paniquesa.html"

Categorías: Fauna d'Aragón | Mustela

##### Views

- Articlo
- Descusión
- Current revision

##### Rechirar

##### Atras luengas

- Български
- Dansk
- Deutsch
- English
- Español
- Esperanto
- Français
- Italiano
- Lietuvių
- Nahuatl
- Nederlands
- ‪Norsk (bokmål)‬
- ‪Norsk (nynorsk)‬
- Polski
- Runa Simi
- Русский
- Suomi
- Svenska